एमएस साॅल्वेक्स व 4 फर्मांे पर सेल्स टैक्स की कार्रवाई
इंदौर वाणिज्यिककर एंटी एविजन ब्यूरो विंग-ए की टीम ने इंदौर के साथ नीमच में तिलक मार्ग स्थित पटेल किराना स्टोर पर कार्रवाई की। विंग-ए के डिप्टी कमिश्नर आरके शर्मा की अगुवाई में चायपत्ती व्यापार से जुड़ी इंदौर सियांगज स्थित फर्म मेहुल इंटरप्राइजेश सियागंज इंदौर और भागीदार फर्म अंकित ट्रेडर्स इंदौर पर कार्रवाई की थी। मेहुल इंटरप्राइेजस की नीमच स्थित सहयोगी ब्रांच पर नीमच सीटीओ एके सिंघल व एससीटीओ एके जैन ने जांच शुरु की। तिलक मार्ग स्थित पटेल किराना व मेहुल इंटरप्राइजेश पर चायपत्ती के साथ बेटरी का व्यावसाय किया जाता हैं। देरशाम तक अधिकारियों ने खरीद-फरोख्त संबंधि दस्तावेजों के साथ स्टाक का मिलान कर जांच रिपोर्ट इंदौर भेजी हैं।
भास्कर संवाददाता | नीमच
एमएस साॅल्वेक्स सहित सहयोगी 4 फर्मों वाणिज्यिककर भोपाल की एंटी एविजन ब्यूरो के 69 अधिकारियों की टीम ने छापा मारा। शाम करीब 4 बजे एक साथ कार्रवाई शुरू हुई जो देररात तक चली। चारों फर्मों से टीम ने खरीदी, बिक्री संबंधी दस्तावेज, कच्चे-पक्के बिल, बही-खाते आदि अपने कब्जे में लिए। कितना कर अपवंचन पकड़ाया है इसका खुलासा अभी नहीं हो पाया है। इसमें बड़ी मात्रा में फर्जी खरीद-फरोख्त की बात सामने आई हैं।
मंगलवार को भोपाल वाणिज्यिक कर विभाग की एंटी एविजन ब्यूरों भोपाल के डिप्टी कमिश्नर ओपी पांडेय की अनुवाई में 69 अधिकारियों की टीम ने एक साथ 4 फर्म और दो निवास स्थानों पर जांच शुरु की। मंडी बंद होने के बाद कार्रवाई शुरु होने से व्यापारियों को भनक तक नहीं लग पाई थी, देरशाम जब कार्रवाई की जानकारी व्यापारियों को पता चली तो हलचल मच गई थी। कार्रवाई मुख्यरुप से नवीन अग्रवाल और संजय चौपड़ा की भागीदार फर्म माणकचंद्र-शांतिलाल (एमएस साॅल्वेक्स) के साथ सहयोगी फर्मों पर की हैं। टीम ने माणकचंद्र-शांतिलाल फर्म की जमुनियाखुर्द स्थित प्लांट एसएस साॅल्वेक्स प्रालि के साथ कृषि मंडी प्रांगण स्थित खरीदी फर्म एमएस साॅल्वेक्स प्रालि व घर पर जांच शुरु की। इसके साथ ही मंडी प्रांगण स्थित सहयोगी फर्म गुप्ता ब्रदर्स, प्रकाश इंटरप्राइजेस व राधाकृष्ण एग्रो के ठिकानों पर जांच की कार्रवाई शुरू की जो देररात तक जारी रही। डिप्टी कमिश्नर ओपी पांडेय ने बताया दस्तावेज जब्त कर मिलान कर रहे हैं।
hin_Deva hin_Deva bho_Deva hin_Deva hin_Deva